钦定古今图书集成/明伦汇编/闺媛典/第105卷 > 皇清十一 > 李忍妻苏氏
## 钦定古今图书集成/明伦汇编/闺媛典/第105卷 > 皇清十一 > 李忍妻苏氏

按《漳州府志》：“苏氏，海澄人，李忍妻。归李期年，忍得暴疾，将死，命苏曰：‘余家贫无子，若勉事后人’。” 苏哽咽不能对。数日，忍亡，苏令匠大其棺，将殓，举刀自刺，姑夺之，不死，复自缢，又救之。其母私

谓曰：“死故夫，易新夫，俗固常尔。” 苏曰：“是固狗彘而人形者也，儿不能与若辈并。” 因绐其母曰：“儿有舅姑在，不得死。” 母还，遂自缢。